
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,

ŞTIINŢĂ, TINERET ŞI SPORT

Bucureşti, 01 octombrie 2013

Nr.4C-9/204
RAPORT

asupra propunerii legislativă pentru completarea Legii nr.1 din 2011 a Educaţiei Naţionale 
(Plx. 258/2013)

1. În baza prevederilor art. 95 din Regulamentul Camerei Deputaţilor, republicat, cu adresa nr. Plx. 258 din 17 septembrie 2013, Comisia pentru învăţământ, ştiinţă, tineret şi sport a primit spre dezbatere, în fond, propunerea legislativă pentru completarea Legii nr.1 din 2011 a Educaţiei Naţionale.

Pentru întocmirea raportului, Comisia a analizat avizul primit de la Comisia juridică, de disciplină şi imunităţi, avizul Consiliului Legislativ, avizul Consiliului Economic şi Social.

Propunerea legislativă are ca obiect de reglementare completarea alineatului (1) al articolului 68 din Legea educaţiei naţionale nr. 1/2011, cu modificările şi completările ulterioare, cu o nouă literă, în sensul introducerii unei noi competenţe cheie în curricumul naţional pentru învăţământul primar şi gimnazial care determină profilul de formare a elevului, respectiv competenţe ecologice. 

2. În funcţie de obiectul şi conţinutul său, propunerea legislativă face parte din categoria legilor organice, potrivit prevederilor art. 73 din Constituţia României, republicată.

3. La lucrările Comisiei au fost prezenţi 16 deputaţi, din 29 membri ai Comisiei. 


4. În baza prevederilor art. 54 şi 55 din Regulamentul Camerei Deputaţilor, republicat, la dezbaterea propunerii legislative au participat ca invitaţi: doamna Vasilica Ştefania Duminică - secretar de stat şi domnul Andrei Gheorghe Kiraly - secretar de stat în cadrul Ministerului Educaţiei Naţionale.


5. Potrivit prevederilor art. 75 alin. (1) din Constituţia României, republicată, şi ale art.92 alin.(8) din Regulamentul Camerei Deputaţilor, republicat, Camera Deputaţilor este prima Cameră sesizată.


În urma dezbaterii, în şedinţele din 24 septembrie şi 01 octombrie 2013, Comisia a propus, cu 13 voturi pentru respingere  şi 3 abţineri, respingerea propunerii legislative, având în vedere că toate cele 8 domenii de competenţe cheie stabilite la nivel european sunt cuprinse în prevederile Legii educaţiei naţionale nr. 1/2011, cu modificările şi completările ulterioare. Acestea stau la baza realizării curricumului naţional pentru învăţământul preuniversitar, astfel încât inclusiv competenţele ecologice sunt incluse în mai multe planuri curriculare prin diferite disciplinele obligatorii şi opţionale. 



    PREŞEDINTE 



                   


            SECRETAR

     Angel TÎLVĂR                                                                               Victor CRISTEA












                 Consilier parlamentar 







                                                                                    Ioana Florina Mînzu

